kardosdrur/scandi-wiki huggingface dataset:
Kapitalstruktur

En virksomheds kapitalstruktur (også kaldet finansieringsstruktur) er forholdet mellem virksomhedens egenkapital og dens gæld (fremmedkapital). Kapitalstrukturen kan aflæses af virksomhedens balance. Gælden opdeles ofte i kortfristet og langfristet gæld. Kortfristet gæld er eksempelvis kasse- og varekredit, mens langfristet gæld kan være prioritetsgæld. Egenkapitalen eller selvfinansieringen kan opdeles i investorernes oprindelige indskudskapital og senere indtjente midler (opsparet overskud i virksomheden).

Finansieringsstrukturen kan analyseres ved hjælp af forskellige finansielle nøgletal. Eksempelvis er en virksomheds soliditet lig med forholdet mellem dens egenkapital og samlede kapital.

Modigliani-Miller-teoremet 

Modigliani-Miller-teoremet, fremsat af de senere Nobelpristagere Franco Modigliani og Merton Miller i 1958, udgør grundlaget for den moderne økonomiske tænkning om kapitalstrukturen. Teoremet beskriver, under hvilke omstændigheder værdien af en virksomhed vil være uafhængig af, om den finansieres ved egen- eller ved fremmedkapital. Der skal dog ret skrappe restriktioner til for, at værdien ikke påvirkes af finansieringsstrukturen, såsom markeder med fuldkommen konkurrence, fravær af skatter og transaktionsomkostninger og ingen asymmetrisk information.

Kilder 

Finansiering
Erhvervsøkonomi
Capital asset pricing model

Capital asset pricing model (direkte oversat: "model for kapitalaktivers priser"), ofte forkortet CAPM, er en fundamental model indenfor finansiel økonomi, der forklarer forholdet mellem risiko og afkast på finansielle aktiver, eksempelvis aktier. Modellen opdeler afkastet på et aktiv i et risikofrit afkast samt en risikopræmie. Risikopræmien udregnes som aktivets merafkast over det gennemsnitlige markedsafkast multipliceret med aktivets systematiske risiko (også kaldet aktivets betaværdi). Modellen belyser altså sammenhængen mellem det forventede afkast og risikoen ved en investering. Modellen udgør en grundpille i moderne finansieringsteori.

Et aktivs betaværdi, der spiller en central rolle i CAPM, udtrykker i sig selv aktivets kursfølsomhed (risiko) i forhold til den samlede markedsudvikling, eller med andre ord den del af værdipapirets risiko, der ikke kan fjernes ved en passende spredning af porteføljen.

Oprindelse 

CAPM blev udviklet uafhængigt i første halvdel af 1960'erne af flere forskellige økonomer, bl.a. William Forsyth Sharpe. Harry Markowitz havde med sit tidligere banebrydende arbejde om porteføljevalg indenfor finansieringsteori givet afgørende inspiration til arbejdet. Sharpe og Markowitz modtog sammen med Merton Miller Nobelprisen i økonomi i 1990 for deres store indsats indenfor finansiel økonomi.

CAPM's centrale formel 

Ifølge CAPM er forholdet mellem det forventede afkast hos et givet aktiv i (f.eks. en aktie i en bestemt virksomhed) og det forventede afkast hos markedsporteføljen m givet ved følgende sammenhæng:

hvor:
  er aktivets forventede afkast
  er den riskofri rente (f.eks. en statsobligationsrente)
  (beta) er aktivets kursfølsomhed (risiko) i forhold til den samlede markedsporteføljes risiko, eller mere formelt ,
  er markedsporteføljens forventede afkast
  kaldes markedsrisikopræmien (MRP).

Kilder 

Finansiel økonomi
Økonomiske modeller
Bojnice

Bojnice (tysk Weinitz) er en by i det vestlige Slovakiet, som er beliggende cirka 130 km nordøst for hovedstaden Bratislava. Byen ligger i regionen Trenčín, ved bredden af floden Nitra.  Byen har et areal på 19,92 km² og en befolkning på 4.900 indbyggere (2017).

Referencer

Eksterne links 
  Officielle hjemmeside

Byer i Slovakiet
Bo (formue)

Et bo er i juridisk sprogbrug en betegnelse for en persons eller virksomheds samlede formuemasse. Udtrykket anvendes især, når formuen af den ene eller anden årsag er under opgørelse og afvikling. Et bo opgøres og fordeles eksempelvis i tilfælde af død, konkurs, skilsmisse og lignende situationer. Et bo vil normalt være en selvstændig juridisk person.

Etymologi 

Ordet stammer fra det oldnordiske ord bú og er oprindelig afledt af verbet "bo".

Anvendelse 

Ordet anvendes i en række sammensætninger. Et dødsbo er således en afdød persons formue, der vurderes ved en boopgørelse og i Danmark godkendes af Skifteretten. Tidligere brugtes også ordet "stervbo" (hvor første led er beslægtet med tysk "sterben") i samme betydning. Tilsvarende opgøres efter en virksomheds konkurs dens konkursbo. Et særbo er et bo, der tilhører en ægtefælle som særeje, mens modsætningen "fællesbo" er et ægtepars fælles ejendom.

Udtrykket indgår også i det faste udtryk "at sidde i uskiftet bo", dvs. at overtage en afdød ægtefælles formue i stedet for at opgøre og dele boet med øvrige arvinger.

Boafgift og arveafgift 

Indenfor arveret er en boafgift den skat, der betales af boet efter en afdød person. I daglig tale omtales en sådan skat ofte som en arveafgift; der er imidlertid den principielle sondring mellem de to begreber, at en boafgift beregnes under ét af den samlede formue, som en afdød efterlader sig, og afgiften betales af boet før udlodning af arven til arvingerne. I modsætning hertil er et arveafgiftssystem karakteriseret ved, at hver arving skal betale en afgift af sin del af arven efter bodelingen. Sondringen vil ofte have betydning for den samlede skattebetaling. Da man i begge systemer typisk har et bundfradrag, vil den skattepligtige formue i et arveafgiftssystem modsat i et boafgiftssystem være afhængig af antallet af arvinger. I Danmark har man siden 1995 haft en boafgift, hvor man indtil dette år i stedet havde et arveafgiftssystem.

Kilder 

Juridiske begreber
Mildred Dresselhaus

Mildred Spiewak Dresselhaus (født Mildred Spiewak 11. november 1930 i Brooklyn i New York, død 20. februar 2017 i Boston i Massachusetts) var en amerikansk fysiker, professor i fysik og elektroteknik ved Massachusetts Institute of Technology. Indenfor nanoteknologi blev hun kendt for sin forskning af grafit, fullerener og carbonnanorør.

Liv og virke

Opvækst og uddannelse 
Mildred Spiewak blev født af polske forældre, og voksede op i Bronx i New York City. Hun gik på Hunter College, hvor hun takket være sin fysiklærer, den senere nobelprismodtager Rosalyn Yalow, blev inspireret og motiveret til at videreudvikle sin interesse for naturvidenskab. Hun modtog sin PhD ved University of Chicago, hvor hun studerede under Enrico Fermi.

Forskning
I Chicago hun begyndte at studere superledere, som emnet af hendes doktorafhandling omhandlede, arbejdet førte til mødet med en anden fysiker, Gene Dresselhaus, som hun giftede sig med i 1958.

To år efter begyndte de begge at arbejde ved Lincoln Laboratory ved MIT. Hun valgte en ny retning for sin forskning, magnetisk optik, men mens mange andre forskere undersøgte halvledere valgte hun grafit i stedet. Mange var skeptiske til hendes valg, men efter at have opdaget såkaldt pyrolytisk grafit, kunne hun kortlægge båndstrukturen for grafit meget tydeligere end hvad nogen tidligere havde kunnet.

Ægteparret Dresselhaus fik fire børn i tæt rækkefølge, som følge af dette begyndte hun på afdelingen for elektroteknik i stedet. To år senere blev hun den første ansatte kvindelige professor indenfor teknik på MIT. Hun blev chef for centeret for materialevidenskab (Centre for Materials Science and Engineering) i 1977 og professor i fysik i 1983.

Mildred Dresselhaus blev et forbillede for kvindelige forskere. Hun blev kaldt Queen of Carbon, og fik mange priser og udmærkelser for sin forskning. I 1990 fik hun National Medal of Science og i 2012 både Kavliprisen i nanoteknik og Enrico Fermi-prisen, sammen med Burton Richter.

Referencer

Eksterne henvisninger 

Fysikere fra USA
Personer fra New York City
Amerikanere i 1900-tallet
Amerikanere i 2000-tallet
VHL 2010-11

VHL 2010-11 var den første sæson af ishockeyligaen VHL, som trådte i stedet for den Højeste Liga (VL). Ligaen havde deltagelse af 20 hold, der indledte sæsonen med et grundspil, hvor hvert hold spillede 56 kampe. Herefter gik seksten hold videre til slutspillet om mesterskabet på niveau 2.

Mesterskabet blev vundet af Rubin, som i slutspilsfinalen besejrede Neftjanik med 4−0 i kampe, og som dermed vandt VHL for første gang. Rubin havde kvalificeret sig til slutspillet ved at vinde grundspillet i øst-konferencen, og holdet tabte kun to kampe i hele slutspillet, inden det den 20. april 2011 som det første kunne løfte Petrov-pokalen efter at have vundet den fjerde finalekamp med 2-1 efter forlænget spilletid. Det afgørende mål blev scoret af Dmitrij Trusov efter 3 minutter og 27 sekunder af sudden death.

Hold 

Ligaen havde deltagelse af 20 hold.
 1 hold, der var blevet degraderet fra KHL på grund af økonomiske problemer: HK Lada Toljatti.
 1 nystartet hold: HK Dinamo Tver.
 18 hold fra Højeste Liga 2009-10.

Siden den foregående sæson havde HK Gazovik skiftet navn til HK Rubin.

Grundspil

Format 

Hvert hold spillede 56 kampe i grundspillet, fordelt på
 fire kampe (to hjemme og to ude) mod hvert af de øvrige 11 hold i samme konference.
 to kampe (en hjemme og en ude) mod hvert af 12 hold i den anden konference.

Der blev uddelt point efter følgende pointsystem:
 Sejre i ordinær spillede gav 3 point.
 Sejre i forlænget spilletid eller straffeslagskonkurrence gav 2 point.
 Nederlag i forlænget spilletid eller straffeslagskonkurrence gav 1 point.
 Nederlag i ordinær spilletid gav 0 point.

De otte bedste hold i hver konference gik videre til slutspillet om Petrov-pokalen.

Vest-konferencen

Øst-konferencen

Slutspil 

Slutspillet havde deltagelse af de otte bedste hold fra hver konference i grundspillet og afvikledes som en cupturnering, hvor de første tre runder var konferenceopdelt, hvorefter de to konferencemestre mødtes i finalen om Petrov-pokalen. I hver konference blev holdene seedet fra 1 til 8 i henhold til deres grundspilsplacering, og i hver runde spillede det højst seedede hold mod det lavest seedede hold. Opgørene i de to første runder blev spillet bedst af fem kampe, hvor det højst seedede hold havde hjemmebane i kamp 1, 2 og 5. De to sidste runder blev spillet bedst af syv kampe, hvor det højst seedede hold havde hjemmebane i kamp nr. 1, 2, 5 og 7.

Alle klokkeslæt er angivet i Moskva-tid (UTC+3).

Hold og seedninger

Konferencekvartfinaler

Vest-konferencen

Øst-konferencen

Konferencesemifinaler

Vest-konferencen

Øst-konferencen

Konferencefinaler

Vest-konferencen

Øst-konferencen

Finale om Petrov-pokalen

Kilder / eksterne henvisninger 
 VHL   
 VHL - Grundspil 2010-11 - Kampe   
 VHL - Grundspil 2010-11 - Stilling (konferencer)   
 VHL - Grundspil 2010-11 - Statistik   
 VHL - Slutspil 2010-11 - Kampe   
 VHL - Slutspil 2010-11 - Statistik

Noter 

Sæsoner i VHL
Ishockey i 2010
Ishockey i 2011
Forhistoriske fundsteder og hulemalerier i Vézèredalen

Forhistoriske fundsteder og hulemalerier i Vézèredalen er en samling fund efter menneskelig aktivitet i paleolittisk tid, ca. 40.000 år tilbage i tiden. Vézèredalen ligger langs floden Vézère i Aquitaine i det sydlige Frankrig. 

UNESCO har defineret et verdensarvområde på ca. 30 x 40 km som indeholder fund fra 147 bosætninger og 25 grotter med udsmykninger, blandt andet i form af hulemalerier. Dertil er  er der registreret ca. 500.000 små og store fund, inklusive redskaber og kunstfærdigt udformede genstande.

Nogle af grotterne er fortsat åbne for besøgende, mens andre er blevet lukket, eller modtager kun et begrænset antal besøgende, på grund af at maleriene bliver nedbrudt, formentlig af de store antal besøgendes udånding. Grotten i Lascaux, som er den mest kendte, er blevet genskabt i kopi, så man  fortsat kan se og opleve  næsten det samme.

De franske fortidsmindemyndigheder har stået for opførelsen afet museum og besøgscenter i en  by i nærheden.

Vigtige lokaliteter i området  
Alle lokaliteter er ikke listet her, men i dokumentationen fra UNESCO er de følgende fundsteder og huler oplistet.

Kilder og henvisninger

Verdensarvsområder i Frankrig
Blåt rav

Blåt rav er dannet fra harpiks ligesom normalt rav.

Den flotte blå eller grønblå farve skyldes fluorescens, men kun i naturligt sollys med UV-lys.  Blåt rav kan komme fra:
 Dominikanske Republik (især omkring minerne ved Santiago de los Caballeros) skyldes formentlig indhold af Perylen.
 Indonesien skyldes formentlig harpiks fra en uddød plante Hymenaea Protera fra 20 til 40 millioner år siden.

Kilder/referencer

Rav
Saint-Raphaël Var Handball

Saint-Raphaël Var Handball er et fransk herrehåndboldhold fra Saint-Raphaël, Var. Holdet spiller i LNH Division 1 pr. 2019.

Eksterne henvisninger 
  

Håndboldklubber fra Frankrig
Etableret i 1963
Forhåbningsholms Allé

Forhåbningsholms Allé er en gade på Frederiksberg i København, der går fra Gammel Kongevej i syd til Niels Ebbesens Vej i nord. Langs med gaden ligger Immanuelskirken fra 1893 og den tidligere landejendom Forhåbningsholm, som gaden er opkaldt efter.

Historie 

Handelsmanden Frederik Bargum købte et stykke jord og opførte landejendommen Forhåbningsholm på stedet i 1765. Bargum var den drivende kraft bag oprettelsen af Det danske Guineiske Kompagni, der fandt sted samme år. 18. marts 1765 fik han et 20-årigt monopol på slavehandel fra Den danske Guldkyst og 1. november samme år en kongelig koncession på forterne Christiansborg og Fredensborg. Planen var at opkøbe guld, elfenben og slaver på Den danske Guldkyst, sælge slaverne i Dansk Vestindien og vende tilbage til Danmark med råsukker. Til at begynde med erhvervedes tre skibe, som stod ud fra København 8. januar 1766. Kompagniet gik konkurs i 1775. Bargum selv havde forladt landet året før.

En senere ejer, skotten Arthur Howden, benyttede ejendommen som anstalt til oplæring af fattige. Hans landsmand, Alexander Mitchell, etablerede en produktion af strømper på stedet i begyndelsen af 1780'erne. I 1920'erne blev huset benyttet til uddannelse af bryggere. Nu benyttes huset som en kommunal børneinstitution.

Henning Wolff, der var Frederiksbergs første bygningsinspektør fra 1858 til 1869, udarbejdede en plan om et villakvarter i området. Det omfattede en forlængelse af Forhåbningsholms Allé helt til Niels Ebbesens Vej. Gaden blev samtidig forsynet med gadetræer. Wolff var også ansvarlig for opførelsen af to huse til ansatte på det nærliggende Kongens Bryghus på Vodroffsvej, men de er senere blevet revet ned.
 
Nogle af husene langs gaden blev efterhånden erstattet af etageejendomme. Birgitte Berg Nielsen åbnede en husholdningsskole i nr. 18 i 1905. Gadetræerne forsvandt, da gaden blev renoveret i 1942-1943.

Bygninger og beboere 

Immanuelskirken tilhører den grundtvigske Københavns Valgmenighed. Kirken blev opført efter tegninger af Andreas Clemmesen og stod færdig i 1893. Kunstnerne Niels Skovgaard, Joakim Skovgaard og Niels Larsen Stevns, der alle var medlemmer af menigheden, dekorerede kirken sammen med en gruppe andre kunstnere, blandt andet med altertavlen og en serie udvendige glasmosaikker over dørene.

Forfatteren og underviseren Kristian Arentzen boede i nr. 3 fra 1883 til 1899. Senere boede forfatteren Dan Turèll i gaden.

Noter

Eksterne henvisninger 

Gader på Frederiksberg
Domkirken i Amiens

Domkirken i Amiens eller Katedralen i Amiens (fransk: Cathédrale Notre-Dame d'Amiens) er den højeste fuldstændige katedral i Frankrig, med det største indvendige volume (estimeret til 200.000 m³). Hvælvets midtskib er 42,30 meter højt, det højeste i Frankrig. Denne monumentale katedral ligger i Amiens, hovedstaden i Picardie, i Sommedalen, lidt over 100 kilometer nord for Paris.

Historie 
Den sparsomme dokumentation fra opførelsen af den gotiske katedral kan skyldes brandene som ødelagte arkiverne i 1218 og igen i 1258 - en brand som også ødelagde selve katedralen. Biskop Evrard de Fouilly iværksatte arbejde på katedralen i 1220. Robert de Luzarches var arkitekten til 1228, og blev fulgt af Thomas de Cormont til 1258. Hans søn, Renaud de Cormot, var arkitekt til 1288. Corbies krøniker angiver færdiggørelsen af katedralen til 1266, men også derefter fortsatte man afsluttende arbejder. Gulvene er dækket med forskellige udformninger, så som svastikadekorationer. Labyrinten blev indsat i 1288. Der er talrige skulpturer i katedralen, som også huser det påståede hoved af Johannes Døberen, en relikvie bragt fra Konstantinopel af Wallon de Sarton da han vendte tilbage fra det fjerde korstog.

Domkirken i Amiens har været ramme om flere bemærkelsesværdige begivenheder, indbefattet ægteskabet mellem Karl 6. og Isabella af Bayern i 1385. Til trods for kampe omkring Amiens under første og anden verdenskrig, undgik katedralen alvorlige skader.

Midtskibet har en indvendig højde på 42,3 meter (jævnfør med Notre Dames 26 meter). Midtskibets arkader optager mere end halvdelen af højden. De vertikale elementer balanceres mod de horisontale i form af triforier og rækker med kapitæler.

Statuer af helgener i katedralens portal er blevet identificeret som de lokalt fejrede Victoricus, Fuscian og Gentian, St. Domitius, St. Ulfia og St. Fermin.

I 1981 blev katedralen optaget på UNESCOs verdensarvliste.

Kilder og henvisninger 

 Cathédrale Notre-Dame d'Amiens på Wikimedia Commons
 
 Billeder av Amienskatedralen på www.kunsthistorie.com
 Amienskatedralen  Encyclopædia Britannica, 6. desember 2006.
 Katedralen i Amiens, Quiz Interiør
 Katedralen i Amiens Quiz Eksteriør

Kirker i Frankrig
Katolske kirker
Somme
Hauts-de-France
E. Thorbjørn

Evelyn Bøje Thorbjørn Andersen (født 19. marts 1911 i Solbjerg, død 31. maj 1990) var en dansk maler, som især dyrkede landskabsmotiver fra Himmerland og Grønland.

Thorbjørn signerede sine malerier E. Thorbjørn, og hans malerier ses ofte på auktion under navnet Einar Thorbjørn.

Noter

Referencer 
 
 
  viser et par billedsignaturer

Eksterne henvisninger 
 

Malere fra Danmark
Landskabsmalere
Danskere i 1900-tallet
Splash and Bubbles

Splash and Bubbles er en amerikansk tv-serie produceret for tv-kanalen PBS Kids og TVOKids af John Tartaglia.

Referencer

Eksterne henvisninger 
 

Amerikanske tv-serier fra 2010'erne
Omsætningsaktiv

Et omsætningsaktiv er den del af en virksomheds aktiver, der ikke er anlægsaktiver. På en virksomheds balance opdeles aktiverne typisk i de to overordnede grupper anlægs- og omsætningsaktiver. Omsætningsaktiver er likvide aktiver, der hurtigt kan realiseres. De kaldes også kortfristede aktiver.

Omsætningsaktiver kan opdeles i fire overordnede grupper:
 Varebeholdninger
 Tilgodehavender
 Værdipapirer og kapitalandele
 Likvide beholdninger

Varelagre er mindre likvide end de tre øvrige tre grupper, hvorfor de i nogle sammenhænge ikke medtages.

Omsætningsaktiver indgår blandt andet i det finansielle nøgletal likviditetsgrad, der måler virksomhedens umiddelbare evne til at betale sin kortfristede gæld.

Kilder 

Regnskabsvæsen
Likviditetsgrad

En virksomheds likviditetsgrad er et finansielt nøgletal, der belyser, om virksomheden er i stand til at betale sin kortfristede gæld tilbage i løbet af et år. 

Der anvendes to forskellige beregninger af likviditetsgraden:
 Likviditetsgrad I (på engelsk kaldet quick ratio eller acid test) beregnes som omsætningsaktiver eksklusive varelageret divideret med virksomhedens kortfristede gæld
 Likviditetsgrad II (på engelsk kaldet current ratio) beregnes som omsætningsaktiverne divideret med virksomhedens kortfristede gæld

Hvorvidt det er relevant at medregne varelagrene eller ej, vil afhænge af lageromsætningshastigheden. Hvis denne er høj, vil likviditetsgrad II være en rimelig indikator for virksomhedens evne til at betale sin kortfristede gæld.

Kilder 

Regnskabsvæsen
Finansielle nøgletal
Howards End (film)

Howards End er en amerikansk film fra 1992 og den blev instrueret af James Ivory og baseret på romanen med samme navn af Edward Morgan Forster. Filmen havde premiere 28. august 1992 og får repremiere 4. november 2019.

Medvirkende 
 Anthony Hopkins som Henry Wilcox
 Emma Thompson som Margaret Schlegel
 Vanessa Redgrave som Ruth Wilcox
 Helena Bonham Carter som Helen Schlegel
 James Wilby som Charles Wilcox
 Samuel West som Leonard Bast
 Jemma Redgrave som Evie Wilcox
 Nicola Duffett som Jacky Bast
 Prunella Scales som Tante Juley
 Barbara Hicks som Frk. Avery

Kilder og Eksterne henvisninger 
 

Amerikanske film fra 1992
Britiske film fra 1992
Engelsksprogede film
Film baseret på bøger
Dramafilm fra Storbritannien
Dramafilm fra USA
Josef Stefan

Josef Stefan (slovensk: Jožef Štefan) (født 24. marts 1835 i Klagenfurt i Kärnten, død 7. januar 1893 i Wien) var en østrigsk fysiker, matematiker og digter. Stefan tilhørte den slovensktalende befolkningsgruppe i Kärnten.

Eksterne henvisninger 

Fysikere fra Østrig
Østrigere i 1800-tallet
Josiah Willard Gibbs

Josiah Willard Gibbs (født 11. februar 1839, død 28. april 1903) var en amerikansk videnskabsmand, der gav betydelige teoretiske bidrag til fysik, kemi og matematik. Hans arbejde med anvendelser af termodynamik var med til at omdanne fysisk kemi til en streng induktiv videnskab.

Eksterne henvisninger 

Fysikere fra USA
Cykling under sommer-OL 2020 – Linjeløb (herrer)

Landevejscyklingens linjeløb for herrer under Sommer-OL 2020 fandt sted lørdag den 24. juli 2021.

Løbet, der var 234 km langt, startede i Musashinonomori Park og sluttede på Fuji International Speedway-stadion. Ruten har i alt 4865 højdemeter. De første 40 km blev kørt gennem den relative flade del af forstæderne til Tokyo, indtil feltet når Doushi Road, som markerer starten på en lang, stabil stigning med på mere end 1000 m. Efter at have passeret Yamanaka-søen og krydset Kagosaka-passet, følger der en meget hurtig nedstigning på cirka 15 km. Herefter køres mod Gotemba, inden ruten fortsætter mod Mount Fuji-rundstrækningen. Når denne rundtrækning er slut køres tilbage mod Gotemba og videre mod Fuji Speedway. Men inden skal Fuji Sanroku-stigningen passeres på 14,3 km med en gennemsnitlig stigning på 6,0%. Umiddelbart efter passage af Fuji Speedway stadion starter opstigningen af til Mount Mikuni og Mikuni-rundstrækningen - en stigning med ca. 35 km til mål. Den 6,5 km stigning af Mikuni har en gennemsnitlig stigning på 10,6%, med sektioner, der når op på 20%. Ruten går herefter forbi Yamanaka-søen igen og krydser Kagosaka-passet endnu en gang, før der er nedkørsel tilbage mod Fuji Speedway og mål.

Resultater

Deltagere

Referencer

Eksterne henvisninger 

https://www.uci.org/news/2018/tokyo-2020-olympic-games-official-documents

Linjeløb (herrer)
Muhammad al-Bukhari

Muhammad al-Bukhari (født 21. juli 810 i Bukhara, død 1. september 870 i Samarkand) var en persisk lærd, der udgav en af de vigtigste hadith-samlinger om Muhammeds liv. Al-Bukhari samlede og udvalgte ca. 7.000 såkaldte traditioner (hadith) om Muhammeds sædvane (sunna). Hans hadithsamling, ofte omtalt som Sahih Bukhari (eller Sahih al-Bukhari) er den største og af mange muslimer anset for at være den mest troværdige kilde til Muhammeds liv og synspunkter.

Ifølge overleveringen var al-Bukhari hele livet igennem optaget af hadith-studier og gennemgik i alt omkring 600.000 traditioner. Af disse udvalgte han de ca. 7.000, der udgjorde hans hovedværk al-Sahih, dvs. "den sande". Blandt sunnimuslimer har denne samling lige siden haft en særstatus som en af de vigtigste hadith-samlinger.

Kilder 

Islamiske lærde
Ramon Berenguer 4. af Barcelona

Ramon Berenguer 4. (ca. 1114 – 6. august 1162) var greve af Barcelona fra 1131 til 1162.

Han var søn af Grev Ramon Berenguer 3. af Barcelona og Grevinde Douce 1. af Provence. Hans ægteskab med Petronella af Aragonien forenede Grevskabet Barcelona med Kongeriget Aragonien og dannede grundlaget for Aragoniens krone.

Huset Barcelona
Grever af Barcelona
Fyrster fra middelalderen